Jeg kontakter TDC på hjemmesiden med en forespørgsel vedrørende HomeTrio som jeg er så uheldig at behøve for at kunne modtage TV-signal på adressen.

Så jeg bliver kontaktet af blank person nr 1 som ringer mig fra et hemmeligt nummer. Det kan jeg se han har forsøgt adskillige gange før i løbet af dagen i listen over ubesvarede indgående opkald på min telefon, men uden at lægge en besked. 

Det forhold undrer mig ved første tanke, for jeg synes, det er rart at vide, når nogen fra en stor, anonym maskine som TDC vender tilbage på en henvendelse, men det spiller selvfølgelig heller ingen rolle, da jeg jo ikke har mulighed for at ringe tilbage. 

Desværre for mig sidder han i afdelingen for NYsalg og derfor er ikke rigtig i stand til at hjælpe mig for jeg er jo en eksisterende kunde og det hverken kan eller vil jeg løbe fra. 

Det afholder ham ikke fra at indlede en vældig gættekonkurrence med ham selv som den eneste deltager om, hvad mon problemet kunne være, og der gives også point for kreativitet, det er rigtig. 

Det hjælper mig bare ikke for jeg er ikke en ny kunde og jeg vil altså ikke lyve, så resultatet er får jeg at vide, at jeg selv skal ringe til kundeservice, men de har altså lukket og så må jeg bare vente til næste dag. 

På min direkte opfordring evner han dog at sende min forespørgsel videre til kundeservice med besked om at ringe mig tilbage. Så undgår jeg nemlig at skulle gentage mig selv og det er noget, jeg værdsætter.

Dagen derpå ringer blank person nr 2 også fra hemmeligt nummer, men nu har jeg lært, at hemmeligt nummer betyder opkald fra TDC, så jeg besvarer trygt opkaldet og heldigvis for han er kvik!

Min forventning er selvfølgelig, at det er en medarbejder fra kundeservice, der har læst min besked fra blank person nr 1, men desværre for mig sidder han OGSÅ i nysalg og er altså kollega med blank person nr 1, men det ved jeg jo ikke er mig. 

Jeg forklarer, at jeg afventer en opringning fra kundeservice, men den slags argumenter preller af som vand på en gås på  blank person nr 2, og det vil ikke overraske mig, hvis han blev forfremmet til en slags mellemleder inden længe.  

Han gør mig det hurtig klart, at der ikke findes nogen som helst tilgængelig historik, der viser, at jeg tidligere har været i dialog med hans afdeling eller, hvad mon min henvendelse har drejet sig om. 

Det er ellers en vigtig forudsætning for en bare nogenlunde effektiv sagsbehandling med sådan en fælles call log eller, hvad sådan en hedder, der er opdateret, når nu TDC har valgt at organisere sine kundevendte funktioner på en måde, der medfører, at sansynligheden for at tale med samme medarbejder to eller flere gange er mindre end at vinde millionen i Kræften's Bekæmpelse's lotteri, og den er ikke stor, tror jeg, for jeg har deltaget i adskillige år og aldrig vundet, men man skal huske, at pengene går til et godt formål og, at håbet er lysegrønt. Det sidste er værd at huske på, når man kontakter TDC.

Iøvrigt har det slet ingen betydning for det er nemlig slet ikke tilladt sådan bare at bede andre afdelinger om at kontakte kunderne fortsætter han, men det kunne blank person nr 1 ikke vide for det er nemlig noget nyt, der er trådt i kraft, mens blank person nr 1 var på ferie og det kan jeg nok forstå.  

Klart, klart. Selvfølgelig er det ikke muligt for én afdeling i TDC at kontakte en anden med en kundeforespørgsel. Det er der garanteret nogle - for længst afskediget - ansatte, der har gjort på eget initiativ, fordi de mente det nok var bedst for kunden, men den slags går ikke! Sådan noget skaber en forventning og sætter præcedens og al mulig og det er i det hele taget al for besværligt, og så må der laves en politik imod det. Priceless.....

Mens blank person nr 2 ævler videre lægger jeg på for at ringe til kundeservice af egen drift, stilles om, og taler nu med blank person nr 3, som arbejder i en afdeling, der godt kan modtage opkald fra eksisterende kunder, og det bliver jeg med det samme glad for. Han kan hurtig forstå problemet, hvilket er meget sympatisk, og får hurtig rettet min månedlige pris til den rette, og nu mærker jeg for alvor optimismen boble. Men kun kortvarig for han kan desværre ikke rigtig garantere, at prisen bliver rettet med tilbagevirkende kraft. Det skulle man jo ellers nok mene var rimeligt, når nu han er enig med mig i, at jeg har betalt for flere TV-kanaler end jeg kan modtage siden oktober 2012, men det er noget med systemet forklarer han, og jeg tænker, jeg også skulle have ringet noget før. Dumme mig..  

Så ringer blank person nr 4 fra.... har I gættet det? hemmeligt nummer! Han reagerer fordi, siger han, jeg har anmodet om at blivet kontaktet på hjemmesiden, hvilket er aldeles korrekt, men nu har jeg jo hjulpet mig selv og har ikke længere behov for TDC's ikke-hjælp og således kan jeg med fattet stemme afslutte opkaldet.  

Ak ja, mit liv er for kort til at bekymre mig om TDC og det går jo nok, men det er helt UTROLIG så inkompetent kundekontakten er ledet i TDC. For fisken rådner fra hovedet som man siger på engelsk.

0 stjerner for service. Én stjerne for underholdningen.